הוכרז: Samsugn Galaxy Tab S5e - מבנה דקיק ועיצוב יוקרתי - WiseBuy
הוכרז: Samsugn Galaxy Tab S5e - מבנה דקיק ועיצוב יוקרתי
1,320 - 871 ₪
1,690 - 1,316 ₪
1,888 - 1,144 ₪
סמסונג חושפת טאבלט חדש בשוק הבינוני-גבוה, הוא ה-Galaxy Tab S5e, שמגיע עם מסך בעל שוליים דקים, מבנה מתכת יוקרתי ומערכת שבבים צנועה מדגם Snapdragon 670
ענקית הטכנולוגיה הקוריאנית, סמסונג, תקיים בעוד 3 ימים בלבד את האירוע שצפוי להיות אחד מאירועי ההכרזה הגדולים והמשמעותיים ביותר עבורה לשנת 2019. רגע לפני שאנו מגיעים לאירוע, מחליטה החברה להכריז על טאבלט פרימיום חדש בשוק הבינוני-גבוה, ללא כל אירוע הכרזה חגיגי. הכירו את ה-Samsung Galaxy Tab S5e.
לפני שנכנס לפרטים אודות מפרטו הטכני ויכולותיו של הטאבלט, חשוב מאוד לשים לב לשמו -Tab S5e. מדובר, כך נראה, בגרסה צנועה יותר לטאבלט ה-Galaxy Tab S5 עליו טרם הכריזה היצרנית, וזאת כחלק מאסטרטגיית המיתוג החדשה שלה שתגיע גם לסדרת מכשירי הדגל שלה עם ה-Galaxy S10e.
ה-Galaxy Tab S5e מגיע לשוק עם עיצוב מתכת יוקרתי, המתעגל מגבו אל מסגרת מתכת ואל החזית, שם נמצא מסך בגודל 10.5 אינץ', עם שוליים דקים וסימטריים למדי. המסך מגיע מסוג Super AMOLED, ברזולוציית 2560X1600 פיקסלים וביחס צפייה של 16:0. על גבי מסגרת המתכת הדקיקה של הטאבלט (5.5 מ"מ בלבד) נמצא כפתור נעילה/כיבוי המשלב קורא טביעות אצבע ביומטרי, כמו גם מערך אודיו מבית AKG הכולל 4 רמקולים הפועלים בסטריאו.
על ביצועי הטאבלט אחראי שבב מסוג Snapdragon 670 שפונה לשוק הביניים, ומשולב עם 4 או 6 גיגה-בייט RAM ו-64 או 128 גיגה-בייט של זיכרון אחסון פנימי הניתן להרחבה באמצעות כרטיס MicroSD (עד ל-512GB נוספים). בגוף הטאבלט הדקיק משלבת סמסונג סוללת 7,040mAh שתספק עד ל-14 שעות ניגון וידאו, עם תמיכה בטעינה מהירה דרך שקע USB Type-C. יכולות הצילום של הטאבלט כוללות מצלמת 8 מגה פיקסל קדמית וחיישן ברזולוציית 13 מגה פיקסל שמשולב בגבו.
לצד ה-Galaxy Tab S5e חשפה סמסונג את ה-Galaxy Tab A 10.1 2019. מדובר בטאבלט הפונה לשוק הנמוך, שמציע מסך LCD בגודל 10.1 אינץ' וברזולוציית Full HD, זוג רמקולים סטריאופוניים, גוף מתכת, מערכת שבבים מדגם Exynos 7904, זיכרון אחסון בנפח של 32GB, זיכרון RAM בסך 2GB וסוללת 6,150mAh. מחירו יעמוד על כ-200 דולר.
את ה-Galaxy Tab S5e תציע סמסונג לרכישה במחיר של 400 דולר (כ-1,450 שקלים).